
Ministru kabineta rīkojums Nr. 81
Rīgā 2022. gada 9. februārī (prot. Nr. 6 45. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu, kas nepārsniedz 62 415 504 euro, lai segtu izdevumus par 2022. gada pirmo ceturksni, kas radušies saistībā ar Covid-19 infekcijas uzliesmojumu un seku novēršanu, tai skaitā:
· 1.1. Nacionālajam veselības dienestam – finansējumu, kas nepārsniedz 62 108 418 euro, no tiem:
· 1.1.1. ne vairāk kā 35 797 216 euro – laboratorisko izmeklējumu organizēšanai, veikšanai un paraugu nogādāšanai līdz laboratorijai;
· 1.1.2. ne vairāk kā 114 972 euro – pacientu nogādāšanai no stacionārās ārstniecības iestādes uz mājām, pulsa oksimetra nomai un ceļa izdevumiem par pulsa oksimetra piegādi;
· 1.1.3. ne vairāk kā 16 677 842 euro – pacientu veselības stāvokļa novērošanai uzņemšanas nodaļā, ārstēšanai intensīvās terapijas gultā vai nodaļā, diagnostikai un ārstēšanai, subakūtajai medicīniskajai rehabilitācijai;
· 1.1.4. ne vairāk kā 1 020 516 euro – ģimenes ārstu mājas vizītēm un ģimenes ārstu attālināti sniegtajām konsultācijām;
· 1.1.5. ne vairāk kā 7 994 571 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā, samaksai par epidemioloģisko prasību nodrošināšanu saskaņā ar manipulāciju sarakstu vai ikmēneša fiksēto maksājumu;
· 1.1.6. ne vairāk kā 64 374 euro – sekundārajiem ambulatorajiem veselības aprūpes pakalpojumiem personām ar aktīvu apstiprinātu Covid-19 infekciju, epidemioloģiskās drošības pasākumiem Covid-19 infekcijas izplatības ierobežošanai kontaktpersonas (kas par tādu noteikta atbilstoši normatīvajiem aktiem) medicīniskās novērošanas periodā un riska maksājumam sekundārās ambulatorās veselības aprūpes speciālistiem;
· 1.1.7. ne vairāk kā 438 927 euro – ārstniecības iestādes personāla psihoemocionālā atbalsta nodrošināšanai un konsultatīvā tālruņa darbības nodrošināšanai pusaudžiem psihoemocionālā atbalsta saņemšanai;
· 1.2. Neatliekamās medicīniskās palīdzības dienestam – finansējumu, kas nepārsniedz 307 086 euro, no tiem:
· 1.2.1. ne vairāk kā 293 814 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā;
· 1.2.2. ne vairāk kā 13 272 euro – ārstniecības iestādes personāla psihoemocionālā atbalsta nodrošināšanai.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav izteikusi iebildumus, veikt apropriācijas izmaiņas.
· 4. Šā rīkojuma 1.1. apakšpunktā minētais finansējums tiks piešķirts valsts apmaksāto veselības aprūpes pakalpojumu nodrošināšanai, ievērojot Eiropas Komisijas 2011. gada 20. decembra lēmuma "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) nosacījumus.

